Kry die heining wat vir jóú werk - Jou Gesin | Solidariteit WêreldJou Gesin | Solidariteit Wêreld
Tuis › Artikels › Kry die heining wat vir jóú werk
Kry die heining wat vir jóú werk
Die aantal moontlikhede om jou huis reg te ruk, mooi te maak of te beveilig, is eindeloos. Dit kan maklik oorweldigend wees om hiermee te begin.
Om 'n omheining te kies, is 'n baie belangrike besluit. Dit bied nie net veiligheid en privaatheid nie, dit dra ook by tot estetika van die huis.
Frans Greyling van Wall-it Fencing, gee die volgende raad.
"Daar is heelwat dinge op die mark beskikbaar. Dit is 'n baie moeilike besluit om te neem."
Daar is palissadeheinings, Vibracrete en muurtjies met staalafwerkings, en houtheingings.
Frans sê daar is drie soorte staalomheinings om van te kies, naamlik palissade, polivinielchloried- (PVC-)bedekte gesweiste draad, en staafomheining.
"Palissades word beskou as die breëprofielomheining. Die PVC-omheining kry jy gewoonlik by besigheidsplekke en winkelsentrums, maar meer mense verkies dit deesdae by hulle huise. Die staafomheining is ook 'n baie goeie keuse. Al hierdie soorte heinings is gewoonlik gegalvaniseer."
Wanneer jy 'n heining laat oprig, is dit belangrik om die voor- en nadele in gedagte te hou, sê Frans.
Voordele: Hierdie stewige omheining is deursigtig, wat beteken dat ander mense kan sien wanneer iemand op jou werf is.
Nadele: Staal is taamlik duur en kan na 'n sekere tydperk begin roes as dit nie gegalvaniseer is nie. Dit is nie privaat nie en honde en katte kan daardeur glip, wat beteken dat jy ekstra tralies moet invoeg.
Voordeel: Dis veel goedkoper as staalheinings, meer privaat en hou diere binne.
Nadeel: Dit is nie deursigtig nie en kan na 'n tydperk begin lelik lyk of selfs omval.
Voordeel: Dit is taamlik goedkoop en deursigtig, maar dit sal jou diere binne hou want daar is nie deurglipplek nie.
Nadeel: Skelms kan dit stukkend knip of onderdeur grawe. Dit roes na 'n tydperk.
Voordeel: Dit is baie goedkoper as staal en Vibracrete.
Nadeel: Hout verg te veel instandhouding.
Kies nou een
Frans sê die soort heining wat jy gaan kies, hang af van persoon tot persoon. Nie almal se voorkeure en behoeftes is dieselfde nie. Stedelinge sal byvoorbeeld ander behoeftes as mense op die platteland hê.
"Kies vir jou 'n kontrakteur wat vir jou 'n behoorlike kwotasie sal gee asook inligting sal verskaf van al die voor- en nadele van die verskillende soorte omheinings."
Frans sê dit is belangrik dat jy die kontrakteur moet kan vertrou en dat dit iemand is wat nie sy eie voorkeure aan jou gaan afsmeer nie.
"Kyk dan na jou begroting en wat dit toelaat. Jy moet besluit of jy baie of gedeeltelike privaatheid wil hê."
Hy sê verdere dinge om in ag te neem is dat die munisipaliteit se goedkeuring verkry moet word. Jy sal 'n vorm kry wat jy moet invul voordat jy met jou planne kan aangaan.